Cuneiform Tablet Kt 94/k 1266 (AKT 6b 369)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ku-zi-zi-a IŠTAR-lá-ma-sí na-áb-sú-in a-na-na a-mur-IŠTAR ša-lim-ar-dí ma-nu-ki-DINGIR-a qí-bi-ma um-ma en-um-a-šur-ma 1.5 ma-na 5 GÍN KÙ.BABBAR ku-nu-ki ša ku-ku-wa ù ku-nu-ki-a ù 7 ANŠE.ḪI.A ṣa-lá-mì ú ú-nu-sú-nu mì-ma a-nim i-a-um ma-nu-ki-ì-lí-a na-áš-a-ku-nu-tí a-ṣé-er KÙ.BABBAR a-nim ša ma-nu-ki-ì-lí-a na-áš-a-ku-nu-tí-ni a-na 3 ma-na KÙ.BABBAR ú ṣí-ba-tí-šu ša ku-ku-wa a-na ma-nu-ki-a-šur DUMU MAN.IŠTAR ḫa-bu-lu-ni-ma 20 GÚ SÍG.ḪI.A a-na ša-pá-ar-tim ú-kà-lu-ni a-na ša ki-ma i-a-tí qí-bi-ma a-ma-kam ma-lá KÙ.BABBAR IŠTAR-lá-ma-sí ù ma-nu-ki-ì-lí-a i-ḫa-šu-ḫu-ni KÙ.BABBAR lu i-na ša ba-áb-tí-a ta-am-ḫu-ra-ni lu KÙ.BABBAR ša a-na ṣé-er a-na-na ku-nu-ki-a ú-šé-bi₄-lá-ni a-na ṣí-ib-tim KÙ.BABBAR ki-ma a-wa-at kà-ri-im dí-na-šu-nu-tí-ma ṭup-pá-am ša IŠTAR-lá-ma-sí ù ma-nu-ki-ì-lí-a me-er-i-ša ša qá-qá-ad šál-mì-šu-nu lu-up-ta-ma a-na am-tí-a ṭup-pá-am dí-na-ma a-dí a-lá-kà-ni i qá-tí-ša li-ib-ší ù a-tù-nu i-na ša-ḫa-at